钦定古今图书集成/明伦汇编/闺媛典/第024卷 > 任氏二女
## 钦定古今图书集成/明伦汇编/闺媛典/第024卷 > 任氏二女

按《墨庄漫录》：“任梦臣任四川路提点刑狱，以廉节称，
卧病不起，家四壁立，二女贤甚。赵清献公守成都，率
僚属以俸助之，二女辞不受，力拒之，云：‘岂敢以此污
先君之清德’。赵倅成伯笃意勉之，遂纳于公宇之东。
庑既行，以元物若干榜于门壁，付之守御吏，无毫发
所损。二女之洁如此，文章议论，士夫所不逮。后数年”，
清献皆为子侄娶之。